《送谯允蹈解青神赴永康学官二首 其二》
宋代·史尧弼

亦有澹台者，时升单父堂。匆匆能几见，忽忽两相忘。

明日舞雩地，薰风编简香。策勋归圣域，此道久微茫。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。